Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

"Noi am vorbit azi cu conducerea Ligii, cu suporterii, ne-am informat, am trimis acolo o ambulanță cu medic pentru că suntem foarte preocupați de ce se întâmplă cu acei oameni. Pentru ei familia și Rapidul sunt pe același loc, de aceea suntem îngrijorați că au recurs la un asemenea gest. Suntem alături de ei pentru că îi simțim că întotdeauna au fost alături de noi și au susținut clubul mai ales în ultimele șase luni." a declarat Grigore Sichitiu la emisiunea Digi Sport Special.

VIDEO

UPDATE: Nicolae Cristescu, unul din patronii Rapidului, şi-a făcut apariţia la stadion şi a stat de vorbă cu suporterii aflaţi în greva foamei. Cristescu le-a transmis că îi susţine şi le-a promis că va veni în fiecare zi să-i viziteze şi să îşi arate sprijinul faţă de protestul lor.

Cristescu consideră măsura fanilor drept una extremă şi crede că situaţia va scăpa de sub control: "Este o măsură extremă, probabil le-a ajuns şi suporterilor cuţitul la os. Este o mare nedreptate, poate cea mai mare din istoria fotbalului românesc. O măsură abuzivă care poate afecta orice echipă, un precedent foarte periculos. Sunt multe echipe ale căror suporteri şi-au manifestat dorinţa de a intra în greva foamei alături de fanii rapidişti şi mă tem că această situaţia va scăpa de sub control. Eu nu vreau răul nimănui. Vreau să se îndrepte răul pe care ni l-au făcut. Din păcate, cred că această grevă nu va rezolva nimic. Toate protestele pe care le-am făcut noi suporterii rapidişti în trecut le-am făcut degeaba", a precizat Cristescu.

Fanii Rapidului au vorbit serios. Liga Suporterilor Rapidişti a anunţat că mai mulţi fani vor intra în greva foamei, miercuri, la Stadionul Giuleşti-Valentin Stănescu, protestul urmând să se încheie numai după ce conducătorii fotbalului românesc vor demisiona din funcţii, se arată într-un comunicat de presă.

Miercuri după-amiază, primii aproximativ 30 de suporteri s-au instalat pe gazonul stadionului "Valentin Stănescu", decişi să intre în greva foamei. Fanii au montat deja şi primul cort, dar speră că mâine, joi, 8 august, şi alţi suporteri se vor alătura ineditului protest. De altfel, 50 de persoane au fost prezente la prima zi a grevei foamei, încurajându-i pe "protestatari".

Suporterii şi-au instalat un cort pe zona gazonată de lângă terenul de joc al arenei, în apropierea intrării la vestiare. Ei şi-au adus rezerve de apă şi au afişat bannere pe care scrie: "Dincolo de Rapid nu există viaţă", "Mereu ne-aţi lovit, inimile noastre rămân lângă Rapid", "Ne-aţi plimbat din A în B să vă faceţi poftele", "Chiar de inima ne doare, rapidişti în continuare". Totodată, ei au arborat pe cort un banner cu portretul actorului Florian Pittiş, cunoscut suporter rapidist, decedat în 2007.

TAS a obligat, la 2 august, Federaţia Română de Fotbal să înregistreze CS Concordia Chiajna în campionatul Ligii I pentru sezonul 2013/2014, în locul SC FC Rapid SA. Instanţa de la Lausanne a anulat astfel decizia luată de Comitetul Executiv al Federaţiei Române de Fotbal în 6 iulie 2013, cu privire la meciul de baraj dintre CS Concordia Chiajna şi SC FC Rapid SA. Hotărârea TAS a fost pusă în practică, la 5 august, de Comitetul de Urgenţă al FRF.

Numărul de echipe din Liga I a reprezentat un subiect de dispută în această vară între FRF şi LPF. Şeful de la Casa Fotbalului, Mircea Sandu, dorea 17 echipe în Liga I, câte au rămas după acordarea licenţelor, în timp ce preşedintele Ligii Profesioniste de Fotbal, Dumitru Dragomir, a susţinut un sistem cu 18 echipe pentru a evita o diminuare a sumei care revine anual cluburilor din vânzarea drepturilor TV.

Decizia finală a aparţinut Comitetului Executiv al FRF, care a hotărât, la propunerea lui Dumitru Costin, reprezentantul AFAN, disputarea unui meci de baraj pentru menţinerea în primul eşalon, între echipa Rapid, care nu a îndeplinit criteriul financiar din manualul de licenţiere, şi Concordia Chiajna, formaţia retrogradată sportiv cel mai bine clasată (locul 15 în sezonul precedent).

Concordia s-a adresat Tribunalului de Arbitraj Sportiv (TAS) pentru revocarea hotărârii cu privire la disputarea barajului cu Rapid, contestând totodată dreptul echipei giuleştene de a juca în primul eşalon, în condiţiile în care nu are licenţă.

Ilfovenii au jucat, totuşi, meciul de baraj, pierdut cu scorul de 1-2 după prelungiri, la 13 iulie.

Suporterii susţin că prin acest protest nu doresc păstrarea formaţiei giuleştene în Liga I şi îi cheamă alături de ei şi pe fanii altor grupări dezavantajate de FRF şi LPF. "Încercăm să tragem un semnal de alarmă asupra modalităţii prin care milioane de suporteri şi spectatori au fost şi sunt lezaţi de către conducătorii fotbalului românesc. Organizatorii acestui protest nu doresc ca prin acest gest extrem să solicite rămânerea echipei în Liga I, ci doresc respectarea regulamentelor fotbalistice europene. Totodată, organizatorii nu vor înceta protestul până când conducătorii fotbalului românesc nu vor demisiona. La acest protest sunt chemaţi suporterii tuturor cluburilor de tradiţie care au suferit prejudicii însemnate de pe urma aplicării regulamentelor într-un mod discreţionar. Toată suflarea rapidistă este aşteptată să treacă unită prin acest moment de răscruce, determinandu-i pe cei vinovati de situaţia existentă să plătească", se specifica în comunicatul remis de Liga Suporterilor Rapidişti.

Etichete:

,

,

,

,

,

,

,

,

,

,

,